Alboraia present en el Gran Fons Internacional Marxa Ciutat de València al costat del Gremi d'Orxaters Artesans
27 de maig de 2022

Enguany, una edició més, l'Ajuntament d'Alboraia ha estat present en el Gran Fons Internacional Marxa Ciutat de València, al costat del Gremi d'Orxaters Artesans d'Alboraia.

L'àrea d'Esports i Alboraia Turisme, juntament amb el Gremi d' Orxaters, han assistit i muntat un estand en l'esdeveniment de presentació i lliurament de dorsals, al qual també ha acudit el padrí de l'esdeveniment, el ciclista Miguel Induráin.

Miguel Chavarría Díaz, alcalde d'Alboraia, ha agraït l'oportunitat de "tornar a ser presents en l'esdeveniment promocionant Alboraia a nivell internacional, gràcies per descomptat a la col·laboració inestimable del gremi." Junt a l'alcalde, també han assistit a la presentació membres de l'equip de govern.

En aquest acte s'ha promocionat l'orxata en la Marina de València. Sota el lema "Alboraia, Bressol de l'Orxata", s'ha delectat amb aquesta beguda artesana, natural i saludable a totes les persones participants de la marxa i al públic assistent. L'Ajuntament d'Alboraia també ha fet promoció de tot el que la localitat ofereix, al costat de la Escola Marina Port Saplaya.

L'esdeveniment esportiu se celebrarà demà amb tres recorreguts que també tenen un tram en el municipi alboraier.